Yderligere to personer er sendt på Aalborg Universitetshospital med svær tilskadekomst.

En 62-årig mand er død og yderligere to på henholdsvis 62 og 44 år er svært tilskadekomne efter en trafikulykke nær Farsø. Ulykken skete mandag aften omkring klokken 22.10 i krydset ved Løgstørvej og Eldrupsigevej. To af de involvererede blev fløjet med lægehelikopter til Aalborg Universitetshospital, mens den sidste blev kørt med ambulance. - Umiddelbart har de to på 62 kørt i samme bil og ham på 44 er kørt alene, men vi har ikke det fulde overblik endnu, oplyser vagtchef ved Nordjyllands Politi, Rene Kortegaard og fortsætter: - Vi har foretaget afhøring af nogle vidner og har en bilinspektør på stedet. Vi har også selv foretaget nogle undersøgelser og det er det, der skal danne konklusionen på, hvad der er sket. De pårørende er blevet underettet.